มีเพศสัมพันธ์กับแฟนแบบหลั่งนอกเมื่อ2เดือนที่แล้ว เดือนมิ.ย. เดือนก.ค.มาปกติ แต่เดือนนี้ส.ค.ไม่มา มีโอกาสท้องไหมคะ
สวัสดีค่ะ หากจะมีเพศสัมพันธ์แบบสอดใส่ แม้ไม่ลึก ไม่นาน ให้ใส่ถุงยางอนามัยเพื่อป้องกันเอาไว้ทุกครั้งค่ะ หรือกินยาคุมแบบแผงรายเดือน ฉีดยาคุม ฝังยาคุมเพื่อป้องกันไว้ก่อน การมีเพศสัมพันธ์แบบหลั่งนอกนั้น ยังมีโอกาสที่น้ำอสุจิจะเล็ดลอดออกมาก่อนการหลั่งจริงและทำให้เกิดการตั้งครรภ์ได้ประมาณ 4-20%แต่หลังการมีเพศสัมพันธ์ครั้งสุดท้าย ถ้ามีเลือดประจำเดือนมาปกติแล้วก็แสดงว่าน่าจะไม่ได้ตั้งครรภ์แต่อย่างไรก็ตาม หากตอนนี้ประจำเดือนไม่มาตามกำหนด ควรยืนยันการตั้งครรภ์ให้แน่ชัดอีกครั้ง สามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนก็ยังไม่มา ควรไปยืนยันผลที่รพ.และหาสาเหตุอื่นๆเช่นความผิดปกติของรังไข่หรือมดลูกที่ทำให้ประจำเดือนไม่มาต่อไป